stanford-oval/wikipedia huggingface dataset:
אברהם הדסי
קריירה

הדסי נפצע במלחמת יום הכיפורים. בבית הלוחם החל להתאמן בקליעה ובשנת 1988 הוכנס לנבחרת ישראל. בתחילה התאמן ברובה אוויר ובהמשך עבר לירי ברובה חופשי.
במשחקים הפאראלימפיים ברצלונה (1992) השתתף בשלוש תחרויות קליעה:
בתחרות ירי רובה אוויר בעמידה בדרגת נכות SH1 קלע 540 נקודות וסיים במקום החמישי.
בתחרות Mixed English לדרגות נכות SH1-3 קלע 578 נקודות ולא העפיל למקצה הגמר. דורג במקום 10 במקצה המוקדמות.
בתחרות Mixed SB Rifle 3X40 לדרגות נכות SH1-2 קלע 1092 נקודות ולא העפיל למקצה הגמר. דורג במקום 9 במקצה המוקדמות.
במשחקים הפאראלימפיים אטלנטה (1996) השתתף בשלוש תחרויות קליעה:
בתחרות ירי Free Rifle 3X40 לדרגת נכות SH1 קלע 1107 נקודות ולא העפיל למקצה הגמר. דורג במקום 15 במקצה המוקדמות.
בתחרות ירי Mixed English לדרגת נכות SH1 קלע 584 נקודות במקצה המוקדמות ו-685.5 נקודות במקצה הגמר, בו דורג שישי.
בתחרות ירי Mixed Air Rifle Prone לדרגת נכות SH1 קלע 588 נקודות ולא העפיל למקצה הגמר. דורג במקום 34 במקצה המוקדמות.
במשחקים הפאראלימפיים סידני (2000) השתתף בתחרות ירי Mixed Free Rifle Prone לדרגת נכות SH1. הוא הגיע למקום השני בקצה המוקדמות עם 590 נקודות וסיים במקצה הגמר במקום הרביעי עם 688.9 נקודות.
במשחקים הפאראלימפיים אתונה (2004) השתתף בתחרות ירי Mixed Free Rifle Prone לדרגת נכות SH1. הוא הגיע למקום הרביעי בקצה המוקדמות עם 588 נקודות וסיים במקצה הגמר במקום הרביעי עם 691.2 נקודות.
Radioactive (שיר של ריטה אורה)

"Radioactive" (בעברית: רדיואקטיבי) הוא סינגל שהוקלט על ידי הזמרת-יוצרת הבריטית ריטה אורה. השיר יצא לאור ב-11 בפברואר 2013, על ידי חברות התקליטים רוק ניישן וקולומביה רקורדס, כסינגל הרביעי והאחרון מתוך אלבום הבכורה שלה, Ora.
עם יציאתו נכנס השיר אל המקום השתים עשרה במצעד שבסקוטלנד, והשמונה עשרה במצעד הסינגלים הבריטי.
רקע וכתיבה

השיר נכתב והופק על ידי סיה וגרג קורסטין. השיר הוא שיר בסגנון האלקטרופופ והדאנס-פופ. באוסטרליה זכה השיר להצלחה נאה כאשר הגיע אל המקום העשרים ושלוש במצעד המוזיקה האוסטרלי ואף קיבל שם את תואר הזהב.
לשיר יצאו חמישה רמיקסים רשמיים. הרמיקסים היו זמינים להורדה דיגיטלית.
וידאו קליפ

הווידאו קליפ המלא שיצא עבור השיר הועלה לערוץ היוטיוב של ריטה אורה ב-10 בדצמבר 2012. הקליפ בוים על ידי סינדרום. לאורכו של הקליפ, ניתן לראות את אורה רוקדת לצלילי השיר, כשהיא לובשת בגדים שונים.
נכון לדצמבר 2019, מונה הצפיות של הקליפ עומד על כ-15 מיליון צפיות.
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 23 |  |
|  אירלנד | מצעד הסינגלים האירי | 30 |  |
|  הממלכה המאוחדת | מצעד הסינגלים הבריטי | 18 |  |
|  סלובקיה | ČNS IFPI | 45 |  |
|  סקוטלנד | מצעד הסינגלים הסקוטי | 12 |  |
|  פלנדריה | אולטראטופ 50 | 20 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| בריטניה | 11 בפברואר 2013 | הורדה דיגיטלית | רוק ניישן |  |
| ארצות הברית | 26 בפברואר 2013 | הורדה דיגיטלית | רוק ניישן |  |
הערות שוליים

↑  Radioactive by Rita Ora, נבדק ב-2018-11-15
↑  השיר במצעד שבסקוטלנד
↑  השיר במצעד הסינגלים הבריטי
↑  Rita Ora – Radioactive (באנגלית), נבדק ב-2018-11-15
↑  "Rita Ora: 'Radioactive' review". Digital Spy (באנגלית). 2013-01-18. נבדק ב-2018-11-15.
1 2  http://www.aria.com.au/pages/aria-charts-accreditations-singles-2014.htm, www.aria.com.au (באנגלית)
↑  Steffen Hung, australian-charts.com - Rita Ora - Radioactive, australian-charts.com
↑  Radioactive (Remixes) by Rita Ora (באנגלית בריטית), 2013-02-08, נבדק ב-2018-11-15
↑  Radioactive (Remixes) by Rita Ora (באנגלית בריטית), 2013-02-08, נבדק ב-2018-11-15
1 2 3  RitaOraVEVO (2012-12-10), RITA ORA - Radioactive (Video), נבדק ב-2018-11-15
↑  "WATCH IT: Rita Ora "Radioactive" (Syndrome, dir.)". VideoStatic (באנגלית). נבדק ב-2018-11-15.
↑  “Radioactive” By Rita Ora Now Available On iTunes US | The Official Rita Ora Site, ‏2013-06-18
| ריטה אורה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Ora • Phoenix • You & I |  |
| מיני-אלבומים | Bang |  |
| סינגלים | "R.I.P." • "How We Do (Party)" • "Shine Ya Light" • "Radioactive" • "I Will Never Let You Down" • "Poison" • "Body on Me" • "Coming Home" • "Your Song" • "Anywhere" • "For You" • "Girls" • "Let You Love Me" • "Only Want You" • "Carry On" • "Ritual" • "How to Be Lonely" • "Big" • "You for Me" • "Seaside" • "Follow Me" • "Barricades" •  ‏"You Only Love Me" • "Praising You" • "Don't Think Twice" |  |
| השתתפות בסינגלים | "Hot Right Now" • "Lay Down Your Weapons" • "Black Widow" • "Doing It" • "New York Raining" • "Lonely Together" • "R.I.P." |  |
| שירים אחרים | "Better than You" • "Torn Apart" • "Grateful" • "New Look" |  |
| סיבובי הופעות | Ora Tour • Radioactive Tour • The Girls Tour • Phoenix World Tour |  |
| --- | --- |
בקרת זהויות :  MusicBrainz work: 8d1af9cb-c508-4a6d-bb31-81455a1ed611
MK

| --- | --- |
אין תמונה חופשית
 לידה:  3 באוגוסט 1972 (בן 52) דטרויט, ארצות הברית 
 שם לידה:  מארק כריסטופר קינצ'ן
 מוקד פעילות:  ארצות הברית 
 תקופת הפעילות:  מ-1989 
 סוגה:  מוזיקת האוס 
 חברת תקליטים:  כריזמה רקורדס, דפקטד רקורדס 
 www.marc-kinchen.com
 פרופיל ב-IMDb
 
מארק כריסטופר קינצ'ן (באנגלית: Marc Christopher Kinchen; נולד ב-3 באוגוסט 1972), המוכר בשם הבמה MK, הוא תקליטן, מפיק מוזיקלי ורמיקסר אמריקאי.
מלבד הקריירה שלו כאמן מוזיקלי, הוא ידוע גם ברמיקסים שהוא מכין, בין היתר "Misled" של סלין דיון, "Thing Goin' On" של בטי בו (אנ')‏, "Your Love Keeps Working On Me" של ג'ודי ווטלי (אנ').
קריירה

ב-1989, הוא הוציא את הסינגל הראשון שלו, "Somebody New".
ב-1991, הוא הוציא, בשיתוף פעולה עם אלנה סימון, את הסינגל "Burning". הסינגל הגיע, בשיאו, למקום השביעי במצעד שירי הדאנס קלאב.
ב-1992, הוא היה אחד מהמפיקים של הסינגל "Push the Feeling On" של נייטקרולרס (אנ').
ב-10 בנובמבר 1992, הוא הוציא, בשיתוף פעולה עם אלנה סימון, את הסינגל "Always". הסינגל הגיע, בשיאו, למקום ה-69 במצעד הסינגלים הבריטי, למקום השביעי במצעד הדאנס הבריטי, ולמקום הראשון במצעד שירי הדאנס קלאב.
ב-1993, הוא הוציא, בשיתוף פעולה עם אלנה סימון, את הסינגל "Love Changes". הסינגל הגיע, בשיאו, למקום הראשון במצעד שירי הדאנס קלאב.
ב-1995, הוא הוציא, בשיתוף פעולה עם אלנה סימון, את הסינגל "Burning '95". הסינגל הגיע, בשיאו, למקום ה-44 במצעד הסינגלים הבריטי, ולמקום השביעי במצעד שירי הדאנס קלאב.
ב-2006, הוא היה אחד מהכותבים של הסינגל השיווקי "Upgrade U" של ביונסה בשיתוף פעולה עם ג'יי זי.
ב-27 במרץ 2012, נודע כי הוא היה אחד מהכותבים והמפיקים של הסינגל "Back in Time" של פיטבול, שהיווה כשיר הנושא של הסרט גברים בשחור 3.
ב-25 ביוני 2012, נודע כי הוא היה אחד מהכותבים והמפיקים של הסינגל "Get It Started" של פיטבול בשיתוף פעולה עם שאקירה.
ב-27 בפברואר 2016, הוא הוציא, בשיתוף פעולה עם בקי היל, את הסינגל "Piece of Me".
ב-1 בספטמבר 2017, הוא הוציא את הסינגל "17". הסינגל הגיע, בשיאו, למקום הראשון במצעד הדאנס הבריטי, ולמקום השביעי במצעד הסינגלים הבריטי.
ב-7 בספטמבר 2018, הוא הוציא, בשיתוף פעולה עם ג'ונאס בלו ובקי היל את הסינגל "Back & Forth". השיר הגיע, בשיאו, למקום ה-11 במצעד הסינגלים האירי, למקום ה-12 במצעד הסינגלים הבריטי, ולמקום ה-32 במצעד שירי הדאנס/אלקטרוני.
ב-16 באוגוסט 2019, הוא הוציא, בשיתוף פעולה עם גורגון סיטי, את הסינגל "There for You". הסינגל הגיע, בשיאו, למקום ה-21 במצעד הדאנס הבריטי, ולמקום הראשון במצעד שירי הדאנס קלאב.
ב-15 בנובמבר 2019, הוא הוציא, בשיתוף פעולה עם סוני פודרה ורפאלה, את הסינגל "One Night". השיר הגיע, בשיאו, למקום ה-50 במצעד הסינגלים האירי, למקום ה-51 במצעד הסינגלים הבריטי, למקום העשירי במצעד הדאנס הבריטי ולמקום ה-40 במצעד שירי הדאנס קלאב. כמו כן, זכה באישור הקלטה מסוג כסף מ-BPI.
דיסקוגרפיה > אלבומי אולפן

1993: Surrender‏ (בשיתוף פעולה עם אלנה סימון)
דיסקוגרפיה > אלבומי אוסף

2011: Defected Presents House Masters: MK
2013: Defected Presents MK in the House
2013: Defected Presents House Masters: MK (Second Edition)
הערות שוליים

↑  "Twitter / MarcKinchen: My birthday is next Saturday". Twitter.com. 2013-07-24. נבדק ב-15 באוגוסט 2014. {{cite web}}:  (עזרה)
| --- | --- |
בקרת זהויות :  LCCN: no2015041658  MusicBrainz: 4545675e-4006-4271-8e82-703cae7e1748  VIAF: 315191021   WorldCat (עם VIAF): 315191021
Circles (שיר של פוסט מאלון)

Circles הוא סינגל שהוקלט על ידי הזמר-יוצר האמריקאי פוסט מאלון, מתוך אלבום האולפן השלישי שלו, Hollywood's Bleeding. השיר יצא לאור ב-30 באוגוסט 2019, כסינגל השלישי מתוך האלבום, על ידי חברת התקליטים ריפבליק רקורדס. השיר הגיע למקום הראשון במצעד הבילבורד הוט 100 ושהה במקום הראשון כשלושה שבועות. השיר הוא שירו הרביעי של מאלון שהגיע למעמד זה. השיר בילה כ-39 שבועות רצופים בעשירייה הפותחת של המצעד, מספר השבועות הרב ביותר בו שהה שיר בעשירייה הפותחת.
קידום

ב-5 באוגוסט 2019, מאלון הציג את השיר בבכורה במהלך סיבוב ההופעות שלו בניו יורק, ואישר כי השיר ייצא בשבוע שלאחר מכן. קטע קצר מתוך השיר פורסם בערוץ היוטיוב של מאלון באותו היום. לאחר מכן, הציג את השיר בתוכנית האירוח של השחקן ומנחה הטלוויזיה ג'ימי פאלון.
הרכב

"Circles" הוא שיר פופ רוק המכיל בתוכו מלודיה "קופצנית ומלנכולית", לצד "גרוב אקוסטי עדין". הפזמון החוזר של השיר תואר כ"שירה בציבור". השיר נכתב בסולם של C מז'ור, בקצב של 120 פעימות לדקה. השיר עוקב אחר מבנה אקורדים שלCmaj7–Em/B–Fmaj7–Fm, followed by Cmaj7–Em/B–Fmaj7–G6.
ביקורת

מגזין בילבורד תיאר את השיר כשיר ה"מגובה בגיטרות אקוסטיות שטופות שמש, כלי הקשה מסתחררים ומנגינות מדבקות", שיש לו "תחושה פאנקית, אבל המשמעות היא קצת יותר קודרת, ומפרטת מערכת יחסים שהתקררה".
ביקורת > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 197 |  |
הצלחה

במצעד של 30 בנובמבר 2019, "Circles" הפך לשיר הרביעי של מאלון שהגיע למקום הראשון במצעד הבילבורד הוט 100 והראשון שלו כאמן יחיד שהגיע למעמד זה. כמו כן, השיר היה לשיר השני שלו שהגיע למעמד זה בשנת 2019, לאחר "Sunflower" יחד עם סוואה לי. ב-2 במאי 2020, השיר שבר את שיא מספר השבועות הרב ביותר בעשירייה הפותחת של המצעד, עם 34 שבועות, תוך שעבר את שירו יחד עם סוואה לי, "Sunflower",‏ "Girls Like You" של מארון 5 בהשתתפות קארדי בי ו-"Shape of You" של אד שירן. סך הכל, שהה השיר בעשירייה הפותחת כ-39 שבועות.
השיר הגיע למקומות הראשונים גם במצעדים של איסלנד, מלזיה וניו זילנד, למקום השני באוסטרליה, קנדה, אירלנד, נורווגיה, סינגפור וסלובקיה ולמקום השלישי בצ'כיה, דנמרק, ליטא, סלובניה ובריטניה. במצעד ההשמעות ברדיו הישראלי השבועי של מדיה פורסט, הגיע השיר למקום ה-13.
תביעה משפטית

מאלון הגיש תביעה נגד הפזמונאי טיילר ארמס בגין "טענה כוזבת שהוא שותף לכתיבת הלחן הכלול בשיר "Circles"'. הוא הצהיר כי אף על פי שארמס נכח בהקלטת השיר ב-8 באוגוסט 2018, הוא לא תרם לכתיבת השיר. על פי התלונה של מאלון, הוא המשיך לעבוד יחד עם לואי בל, פרנק דוקס ובילי וולש במפגשים הבאים לאחר 8 באוגוסט, בעוד שארמס לא נכח באף אחד מהמפגשים הללו.
וידאו קליפ

הווידאו קליפ של השיר בוים על ידי קולין טילי (אנ') ופורסם ב-3 בספטמבר 2019. בקליפ מגלם מאלון אביר שמסתובב באזור כפרי שסוע מלחמה ומתבונן במראה של אישה מוזרה ללא פה. נכון לאוקטובר 2020, לקליפ למעלה מ-280 מיליון צפיות.
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×6 | 420,000 |
| איטליה (FIMI) | פלטינה | 50,000 |
| ארצות הברית (RIAA) | פלטינה ×4 | 4,000,000 |
| בלגיה (BEA) | פלטינה | 40,000 |
| ברזיל (Pro-Música Brasil) | פלטינה ×3 | 120,000 |
| בריטניה (BPI) | פלטינה | 600,000 |
| דנמרק (IFPI Denmark) | פלטינה | 90,000 |
| ניו זילנד (RMNZ) | פלטינה ×3 | 90,000 |
| ספרד (PROMUSICAE) | פלטינה | 600,000 |
| פורטוגל (AFP) | פלטינה ×2 | 20,000 |
| צרפת (SNEP) | זהב | 100,000 |
| קנדה (Music Canada) | פלטינה ×8 | 640,000 |
 מכירות + הזרמת מדיה
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 30 באוגוסט 2019 | הזרמת מוזיקה • הורדה דיגיטלית | ריפבליק |  |
| ארצות הברית | 3 בספטמבר 2019 | רדיו להיטים עכשוויים | ריפבליק |  |
| ארצות הברית | 16 בספטמבר 2019 | רדיו להיטים עכשוויים למבוגרים | ריפבליק |  |
| עולם | 7 בנובמבר 2019 | 7-אינץ' • תקליטור • קלטת שמע | ריפבליק |  |
DR

| --- | --- |

 פרטי הערוץ
 מדינה:  דנמרק דנמרק
 קטגוריה:  כללי, חדשות
 סוג:  ציבורי
 תאריך השקה:  1 באפריל 1925
 שפה:  דנית
 משרד ראשי:  קופנהגן, דנמרק
 אזור קליטה:  דנמרק
 DR
DR (בשמו המלא: Danish Broadcasting Corporation, בתרגום לעברית: תאגיד השידור הדני) הוא תאגיד השידור הציבורי של דנמרק, אשר נוסד בשנת 1925 כשירות לציבור, והוא הגדול ביותר מבין גופי התקשורת האלקטרונית בדנמרק. DR הוא גם חבר מייסד באיגוד השידור האירופי.
DR ממומן על ידי אגרה אשר מחויבים לשלמה כל משקי הבית בדנמרק המחזיקים במקלט טלוויזיה, מחשב, טלפון חכם או התקנים אחרים בעלי גישה לאינטרנט.
כיום מפעיל DR שישה ערוצי טלוויזיה, כולם משודרים בשידור חופשי דיגיטלי ברשת הדיגיטלית הארצית. הוא מפעיל גם שמונה תחנות רדיו, כולן זמינות ברדיו המשודר בתקן DAB ובאינטרנט.
היסטוריה

DR נוסד ב-1 באפריל 1925 בשם Radioordningen, אשר שונה ל-Statsradiofonien בשנת 1926, ובשנת 1959 הפך ל-Danmarks Radio ול-DR בשנת 1996.
במהלך מלחמת העולם השנייה, בעת שדנמרק הייתה כבושה בידי גרמניה, שידורי הרדיו צונזרו - שכללו ניתוק התקשורת עם חו"ל החל מ-29 באוגוסט 1943 - דבר שהביא רבים מהדנים להאזין לשידורים בשפה הדנית של ה-BBC או הפנה אותם לעיתונות הבלתי חוקית, וכן לרדיו השוודי.
בשנת 1951 הוקמה תחנת רדיו שנייה בדנמרק בשם DR P2, ובשנת 1963 הוקמה תחנת הרדיו DR P3.
שידורי טלוויזיה ניסיוניים החלו ב-1949 עם שידורים סדירים החל מ-2 באוקטובר 1951 עם השקת ערוץ הטלוויזיה הראשון של דנמרק, DR1. שידורים יומיים החלו בשנת 1954. שידורי טלוויזיה צבעוניים החלו במרץ 1967, והתרחבו עם שידור בצבע של אולימפיאדת החורף של גרנובל בשנת 1968. DR סיים רשמית את שידורי המבחן בצבע ב-1 באפריל 1970, אם כי עד 1978, עת עברה הסדרה האחרונה בדנמרק לשידור צבעוני, עדיין היו שידורים בשחור לבן.
ב-16 במאי 1983 בשעה 14:00 שעון מרכז אירופה, השיק DR את שירות הטלטקסט הראשון, שעדיין זמין, נכון ל-2019.
המונופול של DR על התקשורת הלאומית של דנמרק נמשך עד 1988, כשהושקה TV 2 בדנמרק. 8 שנים לאחר מכן, השיקה DR את ערוץ הטלוויזיה השני שלה, DR2, ב-30 באוגוסט 1996. הערוץ כונה בעבר "הערוץ הנסתר", משום שהוא לא שודר בפריסה ארצית.
הניסויים הראשונים לשידור בתקן DAB (רדיו דיגיטלי), החלו כבר ב-1995, ושמונה תחנות הרדיו של DR הושקו רשמית בתקן זה באוקטובר 2002.
ב-7 ביוני 2007 השיקה DR ערוץ חדשות מקוון, DR Update, ובהמשך הוא עבר לשידור בטכנולוגיה המסורתית. בזמן המעבר לשידורי טלוויזיה דיגיטליים, השיקה DR עוד שלושה ערוצים חדשים:
DR K - ערוץ תרבות והיסטוריה.
DR HD - ערוץ המשדר תוכן בהפרדה גבוהה.
DR Ramasjang - ערוץ לילדים.
בשנת 2013 שונה הרכב ערוצי הטלוויזיה של DR, עם החלפת DR HD על ידי DR3, ערוץ חדש המיועד לצעירים, הושק ערוץ ילדים חדש, DR Ultra שהחליף את DR Update. בעקבות סגירת ערוץ החדשות DR Update, התחדש ערוץ DR2 כערוץ חדשות וחברה.
מעבר ארצי מתקן DAB ברדיו לתקן DAB+ החדש התקיים ב-1 באוקטובר 2017.
מימון

האמצעי העיקרי למימון DR הוא באמצעות אגרה המוטלת על כל משקי הבית בדנמרק המחזיקים במקלט טלוויזיה, מחשב, טלפון חכם או התקנים אחרים בעלי גישה לאינטרנט. הכנסות אחרות מגיעות מפעילויות מסחריות כגון קונצרטים, מכירות תקליטורים ו-DVD ומכירות לחו"ל של תוכני DR.
החל משנת 2022, בסיום תקופת מעבר שהחלה ב-2019, תופסק הדרישה לתשלום אגרה, והיא תוחלף במיסוי כללי של כל משקי הבית בדנמרק, כך על פי החלטת הפרלמנט הדני מיום 16 במרץ 2018.
תחנות רדיו

DR P1 - התחנה משדרת תוכניות אקטואליה, מציאותיות, חברה וקהילה ודיונים אודות ענייני היום.
DR P2 - התחנה מתמקדת במוזיקה קלאסית, אופרה, ג'אז, דרמה ומופעים אמנותיים אחרים.
DR P3 - התחנה מתמקדת בבידור וספורט, ומשדרת מבזקי חדשות בני שלוש דקות מדי שעה.
DR P4 - תחנת הרדיו הפופולרית ביותר של DR, המשודרת ב-10 גרסאות אזוריות, ומשלבת מוזיקה עממית עם חדשות מקומיות. התחנה משדרת גם מבזקי תנועה.
DR P5 - תחנה המתמקדת במוזיקה ישנה משנות ה-50 וה-60 המעורבת עם מוזיקה חדשה יותר.
DR P6 Beat - תחנה המתמקדת במוזיקה חתרנית ופופולרית.
DR P7 Mix - תחנה המשדרת להיטים.
DR P8 Jazz - תחנה המשדרת ג'אז.
DR גלים ארוכים - תחנת רדיו בתדר 243 קילוהרץ המשמשת לשידורים לים הסמוך בענייני תחזית מזג אוויר. השידורים מתקיימים ארבע פעמים ביממה.
ערוצי טלוויזיה

DR1 - הערוץ הראשי של DR עם מהדורת חדשות מדי ערב, אירועי ספורט ותחזית מזג אוויר. בערוץ משודרות הפקות הדרמה המפורסמות בדנמרק, סדרות טלוויזיה וסרטים תיעודיים.
DR2 - ערוץ המשדר חדשות, סרטים תיעודיים, דיונים, קומדיות וסרטים.
DR3 - ערוץ המיועד לקהל הצעיר בגילאי 15–39.
DR K - ערוץ המשדר סרטים מרחבי העולם, המשלב בשידוריו סרטי תעודה היסטוריים או תרבותיים, כמו גם אופרה, תיאטרון ומחזות זמר.
DR Ramasjang - ערוץ לילדים בגילאי 3–6.
DR Ultra - ערוץ לילדים בני 7–12.
דיגיטל

הנוכחות המקוונת של DR כוללת אתר חדשות מקיף, וארכיון. אתר תאגיד השידור הדני הוקם בשם DR Online בשנת 1996.
האשמות על הטיה

זה יותר מעשור, מפלגת העם הדנית, מפלגה שמרנית ונייטיביסטית, מעלה טענות לכאורה על הסיקור החדשותי הפוליטי של DR, ומציינת את הליך מינוי הדירקטוריון של DR כהוכחה להטיה. בתגובה, הקים DR "ועדת אכיפה" שנועדה לאתר ולדווח על כל מקרה בו קיימת הטיה חדשותית.
ניתוח התוכן המדעי הגדול הראשון של DR, שחקר את הפרסומים של DR בין 1994 ל-2007, העלה כי לא הייתה הטיה מתמשכת כלפי שמאל או ימין.
גלריה

סמליל DR בין 30 באוגוסט 1996 ל-31 במאי 2005
סמליל DR בין 1 ביוני 2005 עד 31 באוגוסט 2009
סמליל DR מאז 1 בפברואר 2013
ראו גם

NRK
תאגיד השידור השוודי
תאגיד השידור הישראלי
הערות שוליים

↑  רשת ה-DVB-T הדנית, באתר Digi TV
↑  הרדיו הדני 1925-, באתר danmarkshistorien.dk
↑  צנזורה, באתר befrielsen1945 (ארכיון)
1 2  דנמרק - תרבות - תקשורת המונים, באתר ארכיון האינטרנט
↑  40 שנה של טלוויזיה צבעונית ב-DR, באתר recordere.dk, ‏12 בפברואר 2009
↑  30 שנה לטלטקסט, באתר DR
↑  -TV2 1988, danmarkshistorien.dk
↑  המעבר ל-DAB+ נדחה ל-1 באוקטובר 2017, באתר Danske Medier, ‏18 במאי 2016
| --- | --- |
בקרת זהויות :  NLI: 987007260285905171  BIBSYS: 90095965  BnF: cb12823036z (data)  GND: 1013754-3  ISNI: 0000 0001 0670 2423  LCCN: n80061236  MusicBrainz: be86de75-aaa8-4f73-aa12-6ee950a531a9  NKC: ko2008435040  VIAF: 146580571   WorldCat (עם VIAF): 146580571
DONT

DONT היא מוסכמה (קונבנציה (אנ')) בברידג' להתערבות בהכרזה אחרי פתיחה של 1NT של היריב. DONT הם ראשי תיבות של: Disturbing the Opponent’s No Trump. את הקונבנציה הגה מרטי ברגן, בעת שהיה שותפו של לארי כהן. הוא הצביע עליה כמוסכמה המועדפת עליו.
אופן ההכרזה > תנאים להכרזה

המוסכמה מגדירה שלושה מצבים של התערבות: יד עם סדרה ארוכה של שישה קלפים או שבעה קלפים לפחות, יד עם שתי סדרות ארוכות שבאחת לפחות חמישה קלפים ובשנייה לפחות ארבעה קלפים וידיים חזקות וחלוקתיות עם שתי סדרות ארוכות.
ההחלטה האם להתערב עם סדרה אחת ארוכה או שתי סדרות ארוכות היא לרוב עם עד 14 נקודות. היא תלויה בגורמים הבאים:
מצב הפגיעות
מספר הנקודות
איכות הקלפים בסדרות הארוכות
אופן ההכרזה > הכרזה

הכרזת כפל
מתארת יד עם שישה קלפים בסדרה לא ידועה.
♣2
מתארת יד דו סדרתית עם לפחות חמישה קלפים באחת הסדרות, ולפחות ארבעה קלפים בסדרה השנייה. אחת הסדרות הארוכות היא סדרת ה-♣. השנייה וסדרה לא ידועה גבוהה יותר.
♦2
מתארת יד דו סדרתית עם לפחות חמישה קלפים באחת הסדרות ולפחות ארבעה קלפים בסדרה השנייה. אחת הסדרות הארוכות היא סדרת ה-♦. השנייה סדרה לא ידועה גבוהה יותר.
♥2
מתארת יד דו סדרתית עם לפחות חמישה קלפים באחת הסדרות ולפחות ארבעה קלפים בסדרה השנייה. אחת הסדרות הארוכות היא סדרת ה-♥. השנייה בסדרת ה-♠.
♠2
מתארת יד עם שישה קלפים לפחות בסדרת ה♠. יותר חלשה מיד של שישה קלפים בסדרת ה♠ המתוארת על ידי הכרזת כפל.
2NT
מתארת יד דו סדרתית חזקה בסדרת מיינור ובסדרת מייג'ור. לפחות חמישה קלפים באחת מהסדרות ולפחות שישה קלפים בסדרה השנייה.
♣3
מתארת יד עם לפחות שבעה קלפים בסדרת ה-♣.
♦3
מתארת יד עם לפחות שבעה קלפים בסדרת ה-♦.
♥3
מתארת יד עם לפחות שבעה קלפים בסדרת ה-♥.
♠3
מתארת יד עם לפחות שבעה קלפים בסדרת ה-♠.
3NT
מתארת יד דו סדרתית חזקה בסדרות המייג'ור. לפחות חמישה קלפים באחת מהסדרות ולפחות שישה קלפים בסדרה השנייה.
תשובות שותפו של המתערב > תשובות שותפו של המתערב אחרי כפל

לרוב השותף מכריז ♣2. על מנת שהמתערב יכריז את הסדרה בה יש לו שישה קלפים. אם הסדרה שבה יש לו שישה קלפים היא סדרת ה-♣, המתערב מכריז Pass.


כאשר לשותפו של המתערב יש ששיה קלפים בסדרה הוא יכול להכריז אותה בגובה 2. זו הכרזה שאינה מחייבת הכרזה נוספת של התערב.
תשובות שותפו של המתערב > תשובות שותפו של המתערב אחרי הכרזת ♦2 או ♥2

Pass - מעדיף לשחק את הסדרה שהוכרזה
הכרזת הסדרה הבאה שמעליה - מעדיף סדרה גבוהה יותר. במקרה של הכרזת ♥2 ברור שמעדיף את סדרת ה-♠.
הכרזה של שותפו של הפותח אחרי התערבות על פי מוסכמת DONT

אחרי התערבות ב-♣2 שיטת ההכרזה היא systyem on, כלומר: מכריזים כאילו היריב לא התערב במכרז. החריג היחיד הוא הכרזת כפל המשמשת למוסכמת סטיימן.



במצבים בהם ידועה הסדרה הארוכה של המתערב או ידועה אחת מהסדרות הארוכות שלו או ידועות שתי הסדרות הארוכות שלו אפשר להשתמש בהכרזות הכלולות במוסכמת Lebensohl.
כאשר ההתערבות הראתה שתי סדרות ושותפו של הפותח מכפיל, לארי כהן, ממליץ לשותפו של המתערב להכריז Pass, אם יש לו תמיכה בסדרה המוכפלת ולהכריז Redouble, אם הוא מעוניין ששותפו יכריז את הסדרה השנייה.
.
Modified DONT

זוהי גרסה אחרת של המוסכמה.
Modified DONT > הכרזה

הכרזת כפל
מתארת יד עם שישה קלפים בסדרת מיינור או לפחות 4–5 בסדרות המייג'ור.


תשובת שותפו של המתערב היא תמיד ♣2.
אם הסדרה הארוכה של המתערב היא ♣, הוא מכריז Pass.


אם הסדרה הארוכה של המתערב היא ♦, הוא מכריז ♦2.


אם למתערב יש אורך בסדרות המייג'ור, הוא מכריז ♥2 ושותפו יכול לתקן ל♠2 במקרה שיש לו יותר קלפים בסדרת ה♠.
♣2
ממתארת יד דו סדרתית עם לפחות חמישה קלפים בסדרת ה-♣ וארבעה קלפים בסדרת מייג'ור.
♦2
ממתארת יד דו סדרתית עם לפחות חמישה קלפים בסדרת ה-♦ וארבעה קלפים בסדרת מייג'ור.
♥2
ממתארת יד עם שישה קלפים בסדרת ה-♥. במקרים חריגים אפשר להכריז כך עם חמישה קלפים בסדרת ה-♥
♠2
ממתארת יד עם שישה קלפים בסדרת ה-♠ במקרים חריגים אפשר להכריז כך עם חמישה קלפים בסדרת ה-♠.
2NT
מתארת יד דו סדרתית בסדרות המיינור.
ראו גם

Cappelletti
Landy
Michaels cuebid
Lebensohl
לקריאה נוספת

מוטי גלברד, ברידג' הכרז בדרך הנכונה חלק ג' , פרק 6: Overcall דו סדרתי, עמודים 185-181,הוצאה עצמית של המחבר, 2010
הערות שוליים

↑  קונבנציית D.O.N.T, מגזין ברידג' בעריכת גבי לוי
1 2  DONT Bridge bidding - DONT Convention Summary, Karen's Bridge Library
↑  השימוש בכפל במקום בהכרזה שהיריב השתמש בה, במקרה הזה הכרזת ♣2, נקרא: Stolen bid
↑  DONT, Bridge with Larry Cohen
Aquí no hay quien viva

| --- | --- |

עטיפת ה-DVD של העונה הרביעית של הסדרה
 מבוסס על:  13, Rue del Percebe 
 סוגה:  קומדיה
 יוצרים:  אלברטו קביירו, אינייקי אריסטימוניו, לאורה קביירו, חוסה לואיס מורנו
 כותבים:  אלברטו קביירו, דניאל דאורדור, אינייקי אריסטימוניו, דוד אבחו, דוד פרננדס,  רמון טארס, לאורה קביירו, דוד דאורדור, לאורה מולפסרס, חוסה לואיס ואיאדוליד
 בימוי:  לאורה קביירו, חואן לואיס איבורה, אלברטו קביירו
 שחקנים:  מלנה אלטריו   פרננדו טחרו   לולס לאון   מריבי בילבאו   מריה אדאנס   לואיס מרלו   חוסה לואיס חיל   סופיה נייטו   אדוארדו גרסיה   אמה פניה   חמה קוורבו   קוק   גיירמו אורטגה   איסבל אורדס   ביאטריס קרווחל   אליו גונזלס   אדוארדו גומס   אווה איסנטה   אדריה קויאדו   ונסה רומרו   רוברטו סאן מרטין   חוסה מריה   ניקולס דווניאס   אמה אוסורס   אלנה לומבאו   פאבלו צ'יאפיה   דניס מאסטרה
 פרסים:  פרס Ondas, חמישה פרסי האקדמיה הספרדית לטלוויזיה, שני פרסי Fotogramas de Plata, שלושה פרסי TP de Oro ותשעה פרסי איגוד השחקנים הספרדי.
 פסקול:  Vocal Factory
 ארץ מקור:  ספרד ספרד
 שפות:  ספרדית
 מספר עונות:  5
 מספר פרקים:  90
 תוכנית המשך:  La que se avecina
 הפקה
 מפיק:  טדאו ויאלבה איחו
 מפיקים בפועל:  חוסה לואיס מורנו
 חברת הפקה:  Miramón Mendi
 הפצה:  Atresmedia 
 אתר צילומים:  Moraleja de Enmedio 
 טכניקת צילום:  מערך מרובה מצלמות 
 אורך פרק:  כ-90 דקות
 שידור
 רשת שידור:  אנטנה 3
 תקופת שידור מקורית:  7 בספטמבר 2003 – 6 ביולי 2006
 קישורים חיצוניים
 האתר הרשמי של הסדרה (בספרדית)
 דף התוכנית ב-IMDb
 
Aquí no hay quien viva (בספרדית: "אף אחד לא יכול לחיות כאן", בתרגום חופשי: "המקום הזה נורא"; מבוטא: "אַקִי נוֹ אַיְ קִייֶן וִיוַה") היא סדרת טלוויזיה קומית ספרדית ששודרה בשנים 2003–2006. עלילת הסדרה עוסקת בקורותיהם של שכנים בבניין דירות בדיוני הממוקם במרכז מדריד. הסדרה הייתה אחת הסדרות המצליחות ביותר בהיסטוריה של הטלוויזיה הספרדית, והסדרה הנצפית ביותר בספרד בעשור בו שודרה. כן זכתה הסדרה לשבחי המבקרים וזכתה בעשרות פרסים, בהם פרסים יוקרתיים כמו פרס Ondas, פרסי האקדמיה הספרדית לטלוויזיה, פרסי ה-TP de Oro ועוד. בשל הצלחתה הרבה, הסדרה שודרה במדינות רבות, וכן הופקו ומופקות גרסאות של הסדרה בצרפת, ארגנטינה, ארצות הברית, יוון, קולומביה, פורטוגל, צ'ילה ומקסיקו.